b'\n_START_ARTICLE_\nF\xc3\xb8deralisme\n_START_PARAGRAPH_\nF\xc3\xb8deralisme (af latin foedus, foedera, "forbund") er et organisationsprincip og en politisk filosofi. Som organisationsprincip indeb\xc3\xa6rer f\xc3\xb8deralisme at enheder, selv om de bevarer en vis grad af selvbestemmelse, er bundet sammen med en f\xc3\xa6lles ledelse eller regering. Mange stater i verden har en f\xc3\xb8deral struktur, f.eks. USA, Tyskland og Indien. F\xc3\xb8deralisme som politisk filosofi er specielt p\xc3\xa5virket af politisk katolicisme, og har som m\xc3\xa5l b\xc3\xa5de at fremme lokalt demokrati og internationalt samarbejde.'